**zmluva o POSKYTOVANÍ SLUŽIEB PODPORY PREVÁDZKY A ÚDRŽBY KONTROLNÉHO SYSTÉMU EDZ**

evidenčné číslo Objednávateľa:

evidenčné číslo Poskytovateľa:

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov (ďalej len „Obchodný zákonník“) a na základe výsledku súťaže

na predmet obstarávania

(ďalej tiež len „Zmluva“)

medzi **zmluvnými stranami:**

**Objednávateľ:**

Obchodné meno: **Národná diaľničná spoločnosť, a.s.**

Sídlo: Dúbravská cesta 14, 841 04 Bratislava

Zápis v obchodnom registri: Okresný súd Bratislava I, Oddiel Sa, Vložka č.3518/B

Štatutárny orgán: Ing. Filip Macháček, predseda predstavenstva

a generálny riaditeľ

..............., člen predstavenstva

IČO: 35 919 001

IČ DPH SK 202 193 7775

Bankové spojenie : Štátna pokladnica

Číslo účtu SK95 8180 0000 0070 0069 4593

SWIFT kód: SPSRSKBA

(ďalej len „**Objednávateľ**“)

a

**Poskytovateľ:**

Obchodné meno: ....................

Sídlo: ....................

Zápis v obch. reg.: ....................

Štatutárny orgán: ....................

IČO: ......................

DIČ: ......................

IČ DPH: ......................

Bankové spojenie: .......................

Číslo účtu: .......................

(ďalej len „**Poskytovateľ**”)

(Objednávateľ a poskytovateľ spoločne ďalej len „Zmluvné strany“) sa dohodli nasledovne:

**Článok I.**

**Definície pojmov**

1.1 Nasledujúce výrazy a pojmy Zmluvy majú nižšie definovaný význam, ktorý sa ďalej použije pre výklad účelu tejto Zmluvy:

1.2 **„Zákon o verejnom obstarávaní"** alebo **„ZVO'** znamená zákon č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov;

1.3 **„Autorský zákon"** znamená zákon č. 185/2015 Z.z. Autorský zákon v znení neskorších predpisov;

1.4 **„Cena'** má význam uvedený v bode 5.1 Zmluvy;

1.5 **„Služba podpory prevádzky a údržby kontrolného systému EDZ " alebo „Služba“:** znamená službu, ktorej predmetom je podpora, prevádzka a údržba systému na zber dát a identifikáciu EČV v dopravnom prúde , ktorá zaisťuje zber a identifikáciu typu vozidla a jeho EČV v dopravnom prúde na sieti diaľnic a rýchlostných ciest v Slovenskej republike;

1.6 **„Obchodný zákonník“** znamená zákon č. 513/1991 Zb. Obchodný zákonník v znení neskorších predpisov;

1.7 **„Opis predmetu zákazky'** znamená časť B.1 Súťažných podkladov nazvanú "Opis predmetu zákazky", ktorý bude tvoriť Prílohu č. 1 Zmluvy;

1.8 **„Oznámenie"** znamená Oznámenie o vyhlásení verejného obstarávania;

1.9 **„Ponuka'** znamená ponuku predloženú vo Verejnom obstarávaní Poskytovateľom;

1.10 **„Právny poriadok“** - znamená právny poriadok Slovenskej republiky, ktorý zahŕňa všetky platné a účinné všeobecne záväzné právne predpisy Slovenskej republiky, s relevantným zohľadnením európskej legislatívy, ktorou je Slovenská republika viazaná;

1.11 **„Kontrolný systém eDZ“** je systém, ktorý spočíva v personálnom, organizačnom, materiálnom a priestorovom zabezpečení procesov podporovaných informačnými a komunikačnými technológiami, ktoré zaisťujú zber a identifikáciu dát (typ vozidla a jeho EČV) v dopravnom prúde na sieti diaľnic a rýchlostných ciest v Slovenskej republike, a ktorý je špecifikovaný v Prílohe č. 1 k tejto Zmluve – Opis predmetu zákazky.

1.12  **„Prevádzkou vozidla“** znamená v zmysle ustanovenia § 2 ods. 1 zákona č. 106/2018 Z.z. o prevádzke vozidiel v cestnej premávke a o zmene a doplnení niektorých zákonov na účely tohto zákona je akékoľvek možné použitie vozidla v cestnej premávke;

1.13 **„Súťažné podklady“** znamenajú súťažné podklady v zmysle ustanovenia § 42 ZVO, ktoré obsahujú podrobné vymedzenie predmetu zákazky Verejného obstarávania;

1.14 **„Verejné obstarávanie“**znamená verejné obstarávanie vyhlásené Objednávateľom na základe Oznámenie na predmet zákazky;

1.15 „**Vyššia moc"** znamená mimoriadnu udalosť alebo okolnosť, ktorú nemohla žiadna zo Zmluvných strán pred uzatvorením Zmluvy predvídať, ktorá je mimo kontroly ktorejkoľvek zo Zmluvných strán a nebola spôsobená úmyselne alebo z nedbanlivosti konaním alebo opomenutím ktorejkoľvek Zmluvnej strany a ktorá podstatným spôsobom sťažuje alebo znemožňuje plnenie povinností podľa Zmluvy ktoroukoľvek zo Zmluvných strán. Takýmito udalosťami alebo okolnosťami sú najmä, nie však výlučne, vojna, teroristický útok, občianske nepokoje, vzbura, prítomnosť ionizujúceho alebo rádioaktívneho žiarenia, požiar, výbuch, povodeň či iné živelné pohromy alebo prírodné katastrofy. Výslovne sa stanovuje, že Vyššou mocou nie je štrajk zamestnancov ani hospodárske pomery Zmluvných strán, ani iné okolnosti osobnej povahy a tiež nie také okolnosti, ktoré síce náklady na plnenie zvyšujú, ale plnenie neznemožňujú, t.j. predovšetkým zmeny ovplyvňujúce len ekonomickú situáciu tzn. prekážky, kvôli ktorým je plnenie náročnejšie, a strana tak dosiahne nižší zisk, než aký predpokladala v dobe uzatvárania tejto Zmluvy, prípadne bude na celej obchodnej transakcii stratová.

1.16 **„Zákon o diaľničnej známke“** znamená zákon č. 488/2013 Z.z. o diaľničnej známke a o zmene niektorých zákonov v znení neskorších predpisov;

1.17 „**Zmluva“** znamená túto Zmluvu o poskytovaní služby pre zber dát a identifikáciu EČV v dopravnom prúde predovšetkým pre účely kontroly úhrady elektronických diaľničných známok, uzatvorenú na základe výsledku Verejného obstarávania medzi Objednávateľom a úspešným uchádzačom - Poskytovateľom;

1.18 **Dotknutí dodávatelia:** dodávateľ jednotného informačného systému v cestnej doprave (ďalej len „dodávateľ JISCD“); dodávateľ systému evidencie a úhrad elektronickej diaľničnej známky (ďalej len „dodávateľ systému evidencie a úhrad edz“);

1.19 „**GDPR“:** Nariadenie Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorými sa zrušuje smernica 95/46/ES (všeobecné nariadenie o ochrane osobných údajov)

1.20 „**Zákon o kybernetickej bezpečnosti**“ znamená zákon č. 69/2018 o kybernetickej bezpečnosti a o zmene a doplnení niektorých zákonov.

1.21 Ak z tejto Zmluvy nevyplýva niečo iné, majú v nej slová, výrazy a pojmy definované v Súťažných podkladoch rovnaký význam ako je im pripísaný v jednotlivých častiach Súťažných podkladov.

**Článok II.**

**Úvodné ustanovenia**

2.1 Objednávateľ je správcom výberu úhrady diaľničnej známky za užívanie vymedzených úsekov diaľnic a rýchlostných ciest. Na účel kontroly úhrad diaľničnej známky Objednávateľ využíva kontrolný systém eDZ, ktorý spočíva v personálnom, organizačnom, materiálnom a priestorovom zabezpečení procesov podporovaných informačnými a komunikačnými technológiami, ktoré zaisťujú zber a identifikáciu dát (typ vozidla a jeho EČV) v dopravnom prúde na sieti diaľnic a rýchlostných ciest v Slovenskej republike (ďalej len „Kontrolný systém eDZ). Kontrolný systém eDZ slúži ako podklad pre systematický a náhodilý dohľad uskutočňovaný prostredníctvom pevných alebo mobilných jednotiek kontroly eDZ a centrálneho systému.

Zber dát a identifikácia EČV v dopravnom prúde slúži aj na účely evidencie v prípade porušenia pravidiel úhrady elektronickej diaľničnej známky prevádzkovateľmi vozidiel, kedy sú dáta postúpené správnym orgánom ako dôkazné prostriedky správnych konaniach. Kontrolný systém eDZ končí na rozhraní dodávateľa Jednotného informačného systému v cestnej doprave (JISCD), zabezpečujúceho identifikáciu narušiteľov a zasielanie incidentov správnym orgánom.

Účelom, za ktorým Objednávateľa Poskytovateľ uzatvárajú túto zmluvu, je poskytnutie služieb spočívajúcich vo výkone podpory, prevádzky a údržby existujúceho Kotrolného systému eDZ či už ako celku, alebo jeho jednoltivých komponentov, vrátane zabezpečenia jeho dostupnosti a zachovania parametrov a vlastností, tak, aby bola zabezpečená nepretžitá kontinuita podpory, prevádzky a údržby Kontrolného systému eDZ.

2.2 Zmluvné strany vyhlasujú, že údaje uvedené v Zmluve sú v súlade so skutočným stavom ku dňu uzavretia Zmluvy.

* 1. Poskytovateľ vyhlasuje, že:

1. je oprávnený vykonávať všetky činnosti, na ktoré sa zaviazal v tejto Zmluve, resp. že výkon činností, na ktoré Poskytovateľ nie je oprávnený, zabezpečí prostredníctvom osôb, ktoré oprávnenie na výkon predmetných činností majú, a to výhradne v súlade so Zákonom o verejnom obstarávaní.
2. spĺňa všetky požiadavky kladené platnými právnymi predpismi na výkon činností podľa tejto Zmluvy,
3. je oprávnený túto Zmluvu uzavrieť a riadne plniť záväzky v nej obsiahnuté a
4. plnenia Poskytovateľa na základe tejto Zmluvy budú plne v súlade so Súťažnými podkladmi.
   1. Objednávateľ vyhlasuje, že
5. je oprávnený túto Zmluvu uzavrieť a riadne plniť záväzky v nej obsiahnuté,
6. oboznámi Poskytovateľa s východiskovým stavom pre zabezpečenie implementácie a prevádzky systému Zberu dát a identifikácia EČV v dopravnom prúde predovšetkým pre účely kontroly úhrady elektronických diaľničných známok.

**Článok III.**

**Predmet Zmluvy**

3.1 Predmetom tejto Zmluvy je

3.1.1 záväzok Poskytovateľa v súlade s touto Zmluvou a časťou B1 - Opis predmetu zákazky, ktorý tvorí Prílohu č. 1 k Zmluve, poskytovať služby podpory, prevádzky a údržby existujúceho Kontrolného systému eDZ či už ako celku, alebo jeho jednotlivých komponentov, vrátane zabezpečenia jeho dostupnosti a zachovania parametrov a vlastností, tak, aby bola zabezpečená nepretržitá kontinuita podpory, prevádzky a údržby Kontrolného systému eDZ, pričom Poskytovateľ je povinný v  poskytovaní Služby zabezpečiť najmä:

1. detekciu jednotlivých vozidiel v dopravnom prúde s úspešnosťou minimálne 95%, pričom úspešnosťou sa v tomto prípade chápe, že vozidlo je zachytené jednotkami kontroly eDZ,
2. klasifikáciu vozidla do dvoch kategórií: osobné (do 3 500 kg) a nákladné (nad 3 500 kg), s úspešnosťou minimálne 92%, pričom úspešnosťou sa v tomto prípade chápe, že vozidlo bolo zaradené do jednej z predmetných kategórii automatizovane a bez zásahu obsluhy,
3. automatizované správne rozpoznanie EČV osobných vozidiel zachytených jednotkami kontroly eDZ v dopravnom prúde bez potreby zásahu obsluhy s úspešnosťou rozpoznania minimálne 92%,
4. zber a spracovanie obrazových a dátových informácii na jednotlivých lokalitách takým spôsobom, aby mohli byť využité ako dôkazné prostriedky v následných procesoch (napr. pri vymáhaní pokút vyplývajúcich z porušenia pravidiel úhrady elektronickej diaľničnej známky),
5. pravidelné automatizované odosielanie týchto dát do dátového skladu určeného Objednávateľom,
6. generovanie spoľahlivých podporných obrazových dokumentov ku kontrole úhrady diaľničnej známky za užívanie vymedzených úsekov diaľnic a rýchlostnách ciest, na základe prevádzkovania zariadení pre systematickú kontrolu,
7. systematická kontrola vozidiel registrovaných v Slovenskej republike, ako aj v iných krajinách, vykonávaná nepretržite v režime 24x7x365, a to za každého počasia,
8. zabezpečenie preukázateľného vymazania vizuálnych dát (napr. snímok vozidiel), ak tie nie sú ďalej potrebné pre zisťovanie a dokazovanie porušenia povinnosti úhrady diaľničnej známky za užívanie vymedených úsekov diaľnic a rýchlostných ciest, na základe informácie z nadriadeného systému (JISCD),
9. zabezpečenie správy Kontrolného systému eDZ v požadovaných parametroch a dostupnosti počas celej doby trvania Zmluvy,
10. zabezpečenie nepretržitého bezpečnostného manažmentu a riadenia kybernetických bezpečnostných incidentov na úrovni poskytovanej služby z dôvodu zabezpečenia prevencie kybernetickej hrozby, a to v zmysle špecifikácií uvedených v Opise predmetu zákazky, ktorý tvorí prílohu č. 1 tejto Zmluvy,
11. zabezpečenie geograficky redundantného uchovávania dát po dobu 7 rokov,
12. uchovávanie dát na jednotlivých lokalitách, pričom po vykonaní identifikácie dát budú tieto bez zbytočného odkladu zmazané, okrem dát preukazujúcich porušenie právnych predpisov, ktoré budú uchovávané v zákonných lehotách,
13. vykonávanie pravidelných servisných prehliadok a zásahov v zmysle Prílohy č. 1 k tejto Zmluve Opis predmetu zákazky.

3.1.2 záväzok Poskytovateľa v súlade s touto Zmluvou a Súťažnými podkladmi prevádzkovať Službu podľa špecifikácie uvedenej v Prílohe č.1 Opis predmetu zákazky a tohto článku zmluvy nepretržite a bez vád tak aby bol riadne naplnený predmet Zmluvy ako aj povinnosti Objednávateľa vyplývajúce z ustanovení príslušných právnych predpisov.

3.1.3 záväzok Objednávateľa zaplatiť dohodnutú cenu v zmysle článku V tejto Zmluvy.

1. Objednávateľ je povinný zabezpečiť Poskytovateľovi riadnu súčinnosťs Dotknutými dodávateľmi s ohľadom na existujúce prepojenia Kontrolného systému eDZ s týmito systémami, a to predovšetkým pre účely kontroly úhrady elektronických diaľničných známok.
2. Zmluvné strany sa zaväzujú dodržiavať pri plnení Zmluvy ustanovenia Právneho poriadku. Všetky činnosti Poskytovateľa pri poskytovaní plnení podľa tejto Zmluvy a výstupy musia byť v súlade s Právnym poriadkom. Pri technických zariadeniach, ktoré budú vlastníctvom Poskytovateľa, je Poskytovateľ povinný vo svojom mene zaobstarať všetky oznámenia, povolenia, vyjadrenia, licencie a súhlasy vyžadované Právnym poriadkom pre riadne zhotovenie a sprevádzkovanie týchto technických zariadení a riadny, nepretržitý a bezporuchový chod. Poskytovateľ uznáva, že zmeny Kontrolného systému eDZ, ku ktorým sa pristúpi v priebehu plnenia Zmluvy v rámci podpory prevádzky a údržby Kontrolného systému eDZ, môžu vyžadovať zmenu alebo dodatok k povoleniam, súhlasom, vyjadreniam a licenciám, ktoré je Poskytovateľ povinný zabezpečiť. Zmluvné strany sa dohodli, že Služba musí okrem vlastností výslovne dohodnutých v Zmluve spĺňať požiadavky v zmysle platných právnych predpisov Slovenskej republiky, ako aj technických noriem vzťahujúcim sa na Kontrolný systém eDZ.

**Článok IV.**

**Podmienky Prevádzkovania Služby**

1. Poskytovateľ je povinný realizovať poskytovanie Služby v súlade so špecifikáciou obsiahnutou v Prílohe č. 1 Opis predmetu zákazky tejto Zmluvy po dobu 48 mesiacov odo dňa prevzatia Kontrolného systému eDZ na účely plnenia tejto Zmluvy, pričom Poskytovateľ je povinný začať s poskytovaním Služby v lehote 30 kalendárnych dní odo dňa platnosti a účinnosti Zmluvy.
2. Ak hrozí omeškanie pri plnení povinností Poskytovateľa v rámci poskytovania Služby, Poskytovateľ je povinný o tejto skutočnosti písomne informovať Objednávateľa do dvoch (2) pracovných dní po tom, čo sa o tejto skutočnosti dozvie.
3. Splnením oznamovacej povinnosti Poskytovateľa podľa bodu 4.2 Zmluvy nie sú dotknuté ostatné nároky Objednávateľa vyplývajúce z porušenia záväzku Poskytovateľa poskytovať plnenia podľa tejto Zmluvy včas a/alebo riadne a včas plniť povinnosti pri Prevádzke Služby, predovšetkým nárok na zmluvnú pokutu a na náhradu škody, ktorú je Poskytovateľ povinný uhradiť po jej vyčíslení Objednávateľom .
4. Miestom poskytovania plnení podľa tejto Zmluvy je Národná diaľničná spoločnosť, a.s., Dúbravská cesta 14 , 841 04 Bratislava a pozemné komunikácie na území Slovenskej republiky podliehajúce úhrade diaľničnej známky v zmysle platnej legislatívy Slovenskej republiky.
   1. Poskytovateľ je povinný predkladať Objednávateľovi na schválenie mesačné správy o plnení požadovaných parametrov súčasťou ktorej bude prehľad dosiahnutých parametrov poskytovanej Služby podľa bodu 3.1.1 Zmluvy, a to najneskôr do 5. (piatého) kalendárneho dňa v mesiaci nasledujúceho po mesiaci za ktorý sa mesačná správa predkladá na schválenie.
   2. Poskytovateľ je povinný počas celej doby poskytovania Služby zabezpečiť na vlastné náklady:
5. akékoľvek opravy, odstraňovanie škôd, údržbu a servis Kontrolného systému eDZ,
6. obnovu, inováciu a modernizáciu Služby, a to v súlade so špecifikáciou obsiahnutou v Prílohe č. 1 Opis predmetu zákazky tejto Zmluvy tak, aby bola počas celého trvania tejto Zmluvy zabezpečené riadne, nepretržité a plne funkčné prevádzkovanie Kontrolného systému eDZ so zachovaním požadovaných minimálnych parametrov.

**Článok V.**

**Cena a platobné podmienky**

5.1 Zmluvné strany sa dohodli, že cena za predmet Zmluvy v zmysle tejto Zmluvy,  
dohodnutá v súlade s platnými právnymi predpismi Cena za predmet zmluvy je stanovená dohodou zmluvných strán podľa zákona č. 18/1996 Z. z. o cenách v znení neskorších predpisov, vyhlášky MF SR č. 87/1996 Z. z., ktorou sa vykonáva zákon č. 18/1996 Z. z. o cenách v znení neskorších predpisov vo výške

zmluvná cena bez DPH: ........... za kalendárny mesiac

výška DPH a DPH: ............

zmluvná cena vrátane DPH: ........... za kalendárny mesiac

slovom(.........)

1. Prijaté jednotkové ceny v zmysle Prílohy č. 4 – Špecifikácia ceny tejto Zmluvy sú v súlade s ponukou uchádzača a pokrývajú všetky zmluvné záväzky, sú pevné a nemenné počas trvania Zmluvy.
2. V Cene sú zahrnuté všetky náklady Poskytovateľa spojené s realizáciou plnení podľa tejto Zmluvy, vrátane nákladov na ekologickú likvidáciu odpadu vzniknutého činnosťou Poskytovateľa, poplatkov súvisiacich s certifikáciou výrobkov, správnych a obdobných poplatkov vyberaných akýmkoľvek orgánom štátnej správy, ako aj ceny dokumentácie, ktorá je nevyhnutná na poskytovanie Služby.
3. Poskytovateľ je povinný vystaviť faktúru najneskôr desiaty (10.) deň mesiaca nasledujúceho po príslušnom mesiaci poskytovania služby ku ktorému sa platba vzťahuje a bezodkladne ju doporučene doručiť do sídla spoločnosti Objednávateľa.
4. Faktúry, vystavené Poskytovateľom, budú splatné v lehote tridsať (30) dní od ich doporučeného doručenia do sídla spoločnosti Objednávateľa, a to bezhotovostne na účet Poskytovateľa uvedený na faktúre. Za deň splnenia peňažného záväzku Objednávateľa sa považuje deň odpísania dlžnej sumy z účtu Objednávateľa.
5. Faktúra musí obsahovať obligatórne náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov. Faktúra musí obsahovať aj nasledovné údaje: odvolávku na číslo zmluvy, dodatku, referenčné číslo u Objednávateľa, popis plnenia v zmysle predmetu zmluvy, bankové spojenie v zmysle Zmluvy. Ak ich faktúra nebude obsahovať, Objednávateľ je oprávnený takúto faktúru vrátiť Poskytovateľovi spolu s označením nedostatkov, pre ktoré bola vrátená. V tomto prípade plynutie lehoty splatnosti takejto faktúry sa prerušuje a nová lehota splatnosti začne plynúť dňom nasledujúcim po dni doporučeného doručenia opravenej alebo doplnenej faktúry. Na účely fakturácie sa za deň dodania predmetu zmluvy považuje posledný deň obdobia, na ktoré sa platba vzťahuje.
6. Daň z pridanej hodnoty (DPH) bude účtovaná v zmysle platných právnych predpisov k dátumu dodania plnenia.

**Článok VI.**

**Práva a povinnosti Zmluvných strán**

* 1. Poskytovateľ je vždy povinný konať v súlade touto Zmluvou, súťažnými podkladmi, všeobecne záväznými právnymi predpismi a technickými normami.
  2. V prípade, ak Poskytovateľovi bude brániť v plnení niektorej jeho povinnosti podľa Zmluvy Vyššia moc, je Poskytovateľ povinný oznámiť Objednávateľovi udalosť a/alebo okolnosti, ktoré predstavujú Vyššiu moc, a uvedie povinnosti, v ktorých plnení mu Vyššia moc bráni a/alebo bude brániť. Oznámenie musí byť urobené bezodkladne, najneskôr v lehote troch (3) pracovných dní potom, čo sa Poskytovateľ dozvedel a/alebo sa pri vynaložení riadnej odbornej starostlivosti mal a mohol dozvedieť o príslušnej udalosti a/alebo okolnostiach predstavujúcich dôvod Vyššej moci. Poskytovateľ vždy vyvinie všetko úsilie potrebné k tomu, aby minimalizoval omeškanie pri plnení svojich povinností podľa Zmluvy, ktoré vzniklo v dôsledku Vyššej moci. Poskytovateľ oznámi druhej Zmluvnej strane okamih ukončenia pôsobenia Vyššej moci v rovnakej lehote ako pri oznámení o jej vzniku.
  3. V prípade, ak účinky Vyššej moci trvajú nepretržite viac ako tridsať (30) kalendárnych dní a dotýkajú sa povinnosti a/alebo povinností podľa Zmluvy, bez plnenia ktorých nemá plnenie ostatných povinností podľa Zmluvy pre zrejmý hospodársky význam, alebo ak sa dotýkajú všetkých povinností podľa Zmluvy, je Objednávateľ oprávnený od Zmluvy odstúpiť v súlade s článkom XV. Zmluvy.
  4. Poskytovateľ poskytuje plnenia podľa tejto Zmluvy a plní všetky povinnosti v zmysle tejto Zmluvy a súťažných podkladov na svoje náklady a na svoje nebezpečenstvo.
  5. Poskytovateľ je povinný zabezpečiť poskytovanie Služby s vynaložením odbornej starostlivosti, efektívne a v súlade s Prílohou č. 1 Opis predmetu zákazky a podmienkami tejto Zmluvy s najlepšími profesionálnymi zvyklosťami tak, aby bol splnený účel tejto Zmluvy.

6.6 Objednávateľ je oprávnený kedykoľvek priebežne kontrolovať poskytovanie Služby a Poskytovateľ je povinný za týmto účelom Objednávateľovi poskytnúť plnú súčinnosť.

* 1. Poskytovateľ sa zaväzuje pri poskytovaní Služby dodržiavať všetky povinnosti vyplývajúce pre neho z platných právnych predpisov, pri plnení predmetu Zmluvy zodpovedá v plnom rozsahu za zabezpečenie ochrany pred požiarmi, bezpečnosti a ochrany zdravia pri práci, ochrany životného prostredia v súlade s paltnými právnymi predpismi SR.
  2. Poskytovateľ nesmie predmet plnenia podľa tejto Zmluvy ako celok odovzdať na vykonanie inému subjektu. Časť predmetu plnenia podľa tejto Zmluvy môže odovzdať na vykonanie svojmu subdodávateľovi uvedenému v zozname subdodávateľov, ktorý tvorí Prílohu č. 2 Zoznam subdodávateľov a podiel subdodávok tejto Zmluvy. Súhlas Objednávateľa nezbavuje Poskytovateľa povinnosti a zodpovednosti za všetky práce a činnosti subdodávateľa. Každá zmluva, na základe ktorej Poskytovateľ poverí tretiu osobu vykonávaním činností podľa tejto Zmluvy, sa považuje za zmluvu uzatvorenú so subdodávateľom. Každé uzavretie zmluvy so subdodávateľom podľa tohto článku tejto Zmluvy alebo zmena tohto subdodávateľa bez predchádzajúceho uzavretia dodatku k takejto zmene v zmysle ustanovenia bodu 6.11 tohto článku Zmluvy sa bude považovať za podstatné porušenie zmluvných povinností zo strany Poskytovateľa, ktoré bude Objednávateľa oprávňovať od Zmluvy okamžite odstúpiť.
  3. Ak sa na Poskytovateľa a jeho subdodávateľov vzťahuje povinnosť zapisovať do registra partnerov verejného sektora podľa zákona č. 315/2016 Z.z. o registri partnerov verejného sektora a o zmene a doplnení niektorých zákonov (ďalej len „zákon o registri partnerov verejného sektora“), potom Poskytovateľ ako aj jeho subdodávatelia sú povinní dodržať túto povinnosť, pričom Poskytovateľ sa zaväzuje zabezpečiť splnenie tejto povinnosti aj zo strany subdodávateľa počas celej doby poskytovania Služby. V prípade porušenia povinnosti Poskytovateľa podľa predchádzajúcej vety, má Objednávateľ nárok na zmluvnú pokutu vo výške 1.000,- Eur za každý deň porušenia, pričom porušenie uvedenej povinnosti, ktoré trvá dlhšie ako 30 dní sa považuje za podstatné porušenie tejto zmluvy a zakladá nárok Objednávateľa od Zmluvy odstúpiť.
  4. Ak sa na Poskytovateľa a jeho subdodávateľov vzťahuje povinnosť zapisovať do registra prevádzkovateľov základnej služby alebo poskytovateľov digitálnej služby podľa zákona č. 69/2018 Z.z. o kybernetickej bezpečnosti a o zmene a doplnení niektorých zákonov (ďalej len „zákon o kybernetickej bezpečnosti“), potom sú Poskytovateľ ako aj jeho subdodávatelia povinní dodržať túto povinnosť, pričom Poskytovateľ sa zaväzuje zabezpečiť splnenie tejto povinnosti aj zo strany subdodávateľa počas celej doby poskytovania Služby. V prípade porušenia povinnosti Poskytovateľa podľa predchádzajúcej vety, má Objednávateľ nárok na zmluvnú pokutu vo výške 1.000,- Eur za každý deň porušenia, pričom porušenie uvedenej povinnosti, ktoré trvá dlhšie ako 30 dní sa považuje za podstatné porušenie tejto zmluvy a zakladá nárok Objednávateľa od zmluvy okamžite odstúpiť.
  5. Počas trvania Zmluvy je Poskytovateľ oprávnený zmeniť subdodávateľa uvedeného v Prílohe č.2 Zoznam subdodávateľov a podiel subdodávok tejto Zmluvy výlučne na základe dodatku k tejto Zmluve. Nový subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora a registra poskytovateľov digitálnej služby podľa zákona o kybernetickej bezpečnosti , v prípade, ak mu takáto povinnosť zo zákona o registri partnerov verejného sektora a zákona o kybernetickej bezpečnosti vyplývajú. Objednávateľ má právo odmietnuť podpísať dodatok a požiadať Poskytovateľa o určenie iného subdodávateľa, ak má na to závažné dôvody (napr. ak nový subdodávateľ nie je zapísaný v registri partnerov verejného sektora podľa zákona o registri partnerov verejného sektora, v prípade, ak mu takáto povinnosť zo zákona o registri partnerov verejného sektora vyplýva, nekvalitne realizované služby/práce konkrétnym subdodávateľom v rámci iného verejného obstarávania, nesplnenie podmienok pre výmenu subdodávateľa atď). Poskytovateľ je povinný žiadosti Objednávateľa podľa predchádzajúcej vety bezodkladne vyhovieť a navrhnúť iného subdodávateľa, pričom tento subdodávateľ musí spĺňať povinnosť zápisu v registri partnerov verejného sektora podľa zákona o registri partnerov verejného sektora a zápisu v registri poskytovateľov digitálnej služby podľa zákona o kybernetickej bezpečnosti , v prípade, ak mu takáto povinnosť zo zákona o registri partnerov verejného sektora a zákona o kybernetickej bezpečnosti vyplývajú.
  6. Poskytovateľ vyhlasuje, že Príloha č. 2 Zoznam subdodávateľov a podiel subdodávok k tejto Zmluve obsahuje aktuálne a úplné údaje v zmysle ustanovenia § 41 ods. 3, 4 a 6 zákona o verejnom obstarávaní. Údaje v zmysle § 41 ods. 3 zákona o verejnom obstarávaní sú údaje o všetkých známych subdodávateľoch v rozsahu obchodné meno/názov, sídlo/miesto podnikania, IČO, zápis do príslušného registra a údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia (ďalej len „Údaje“). Zmenu Údajov akéhokoľvek aktuálneho subdodávateľa je poskytovateľ povinný bezodkladne písomne oznámiť objednávateľovi, pričom Zmluvné strany sa výslovne dohodli, že na zmenu Údajov nie je potrebné uzatvoriť dodatok k Zmluve. V prípade nesplnenia povinnosti Poskytovateľa v zmysle predchádzajúcej vety má Objednávateľ nárok na zmluvnú pokutu vo výške 500,- Eur za každý neoznámený zmenený údaj, ako aj náhradu škody, ktorá Objednávateľovi v tejto súvislosti vznikne. V dodatku k Zmluve, ktorým sa mení pôvodný subdodávateľ, je Poskytovateľ povinný uviesť aktuálne a úplné Údaje nového subdodávateľa.
  7. V prípade, ak Poskytovateľ preukazoval splnenie podmienok účasti podľa § 33 zákona o verejnom obstarávaní inou osobou, je povinný pri plnení Zmluvy skutočne používať zdroje osoby, ktorej postavenie využil na preukázanie finančného a ekonomického postavenia. V prípade, ak Poskytovateľ preukazoval splnenie podmienok účasti podľa § 34 zákona o verejnom obstarávaní inou osobou, je povinný pri plnení Zmluvy skutočne používať kapacity osoby, ktorej spôsobilosť využíva na preukázanie technickej spôsobilosti alebo odbornej spôsobilosti.
  8. V prípade vzniku akýchkoľvek odpadov pri poskytovaní služby je Poskytovateľ zodpovedný za nakladanie s týmito odpadmi a v zmysle zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov (ďalej iba „zákon o odpadoch“) je povinný plniť všetky povinnosti, ktoré prislúchajú držiteľovi odpadu v zmysle príslušných ustanovení zákona o odpadoch. Jedná sa najmä nie však výlučne o povinnosti držiteľa odpadu podľa § 14 zákona o odpadoch a s nimi súvisiace povinnosti držiteľa odpadu.
  9. Poskytovateľ je zároveň povinný dodržiavať všetky povinnosti v zmysle Vyhlášky 366/2015 Z. z. o evidenčnej povinnosti a ohlasovacej povinnosti, Vyhlášky č. 365/2015 Z. z., ktorou sa ustanovuje Katalóg odpadov a Vyhlášky č. 371/2015 Z. z., ktorou sa vykonávajú niektoré ustanovenia zákona o odpadoch, ako aj v zmysle ostatných právnych predpisov v oblasti nakladania s odpadmi.
  10. Poskytovateľ je povinný uchovávať všetky doklady preukazujúce spôsob nakladania s odpadom a v zmysle Vyhlášky č. 366/2015 Z.z. je povinný viesť evidenciu odpadov na Evidenčnom liste odpadov. Doklady o množstve a spôsobe nakladania s odpadmi podľa tohto bodu je Poskytovateľ Objednávateľovi povinný predložiť alebo odovzdať kedykoľvek na vyžiadanie Objednávateľa. Zároveň je Poskytovateľ povinný všetky doklady podľa tohto bodu vzťahujúce sa k nakladaniu s odpadom počas celého kalendárneho roka odovzdať Objednávateľovi po ukončení každého kalendárneho roka najneskôr však do 15. januára nasledujúceho kalendárneho roka.
  11. Poskytovateľ sa zaväzuje, že nebude v súvislosti s predmetom Zmluvy/ v súvislosti s vykonávaním činnosti, ktorá je predmetom zmluvy/ zamestnávať zamestnancov v rozpore s právnymi predpismi Slovenskej republiky upravujúcimi nelegálnu prácu a nelegálne zamestnávanie, ako aj právnymi predpismi Európskej únie, a to najmä v rozpore so zákonom č. 82/2005 Z.z. o nelegálnej práci a nelegálnom zamestnávaní a o zmene a doplnení niektorých zákonov (ďalej len „zákon o nelegálnej práci“), v spojení so zákonom č. 311/2001 Z.z. Zákonník práce, zákonom č. 513/1991 Zb. Obchodný zákonník, zákonom č. 5/2004 Z. z. o službách zamestnanosti a o zmene a doplnení niektorých zákonov, zákonom č. 461/2003 Z. z. o sociálnom poistení, zákonom č. 404/2011 Z. z. o pobyte cudzincov a o zmene a doplnení niektorých zákonov, zákona č. 480/2002 Z. z. o azyle a o zmene a doplnení niektorých zákonov v znení neskorších predpisov, Smernicou Európskeho parlamentu a Rady 2009/52/ES z 18. júna 2009, ktorou sa stanovujú minimálne normy pre sankcie a opatrenia voči zamestnávateľom štátnych príslušníkov tretích krajín, ktorí sa neoprávnene zdržiavajú na území členských štátov.
  12. V prípade, že orgán vykonávajúci kontrolu nelegálnej práce a nelegálneho zamestnávania zistí porušenie § 7b ods. 5 zákona o nelegálnej práci, t.j. porušenie zákazu prijať prácu alebo službu, ktorú Objednávateľovi na základe Zmluvy dodáva alebo poskytuje Poskytovateľ ako Poskytovateľ Služby prostredníctvom fyzickej osoby, ktorú nelegálne zamestnáva, v nadväznosti na čo bude Objednávateľovi uložená pokuta, ktorú Objednávateľ uhradí, Objednávateľ si uplatní jej náhradu u  Poskytovateľa a Poskytovateľ sa zaväzuje túto pokutu Objednávateľovi nahradiť.
  13. Ak Objednávateľ zistí, že subdodávateľ nie je schopný plniť si svoje záväzky, môže Objednávateľ od Poskytovateľa okamžite požadovať, aby ako náhradu zabezpečil subdodávateľa s odbornou kvalifikáciou a skúsenosťami prijateľnými pre Objednávateľa, alebo aby sám začal poskytovať predmetné činnosti podľa tejto Zmluvy.
  14. Časť plnenia podľa tejto Zmluvy, ktorej poskytovaním Poskytovateľ poveril na základe zmluvného vzťahu subdodávateľa, nesmie tento subdodávateľ zveriť tretej osobe. Poskytovateľ je povinný zabezpečiť, aby bol tento zákaz obsiahnutý v zmluve uzavretej so subdodávateľom.
  15. Poskytovateľ je pri plnení Zmluvy povinný postupovať tak, aby jeho činnosťou ani činnosťou tretích osôb nedošlo ku škode na majetku Objednávateľa, za prípadné škody spôsobené svojou činnosťou alebo činnosťou tretích osôb zodpovedá v plnej výške.
  16. Ak pri plnení podľa tejto Zmluvy vznikne havarijná situácia (ktorou sa rozumie najmä situácia, pri ktorej priamo hrozí poškodenie života, zdravia alebo majetku alebo takéto poškodenie nastalo), je Poskytovateľ povinný túto okamžite riešiť a odstrániť. Úhradu nákladov takto vzniknutých znáša v plnej miere Poskytovateľ.
  17. Poskytovateľ je povinný rešpektovať autorské práva k veciam, materiálom a podkladom poskytnutým Objednávateľom na realizáciu plnení podľa tejto Zmluvy.
  18. Poskytovateľ je povinný vykonávať činnosti pre Objednávateľa tak, aby nedošlo k poškodeniu alebo zničeniu zariadení obsahujúcich informačné aktíva (t.j. informácie, dokumenty, systémy, médiá, aplikácie, hardvér, sieť a ostatné časti informačného systému, čo podporuje prevádzku a spracovanie informácií), ani k strate, poškodeniu alebo zničeniu akýchkoľvek informácií a údajov súvisiacich s predmetom zberu a identifikáciou dát EČV v dopravnom prúde predovšetkým pre účely kontroly úhrady elektronických diaľničných známok.
  19. Poskytovateľ je povinný vrátiť Objednávateľovi akékoľvek údaje, dokumenty, zariadenia alebo materiál, ktorý mu Objednávateľ poskytol v súvislosti s touto Zmluvou, ihneď potom ako o to písomne požiada Objednávateľ.

6.26 Poskytovateľ je povinný uchovávať všetky dokumenty a záznamy súvisiace s touto Zmluvou  
po dobu stanovenú príslušnými ustanoveniami zákona č. 395/2002 Z.z. o archívoch a  
registratúrach a o doplnení niektorých zákonov v platnom znení.

6.27 Na žiadosť Objednávateľa alebo ním určených osôb je poskytovateľ povinný týmto osobám sprístupniť všetky takto uchovávané dokumenty a odovzdať tieto dokumenty k prevereniu, kontrole a vyhotoveniu rozmnoženín, to všetko za podmienok a spôsobom stanoveným v súlade so zákonom č. 395/2002 Z. z. o archívoch a registratúrach a o doplnení niektorých zákonov v platnom znení.

6.28 Poskytovateľ pre prípad zodpovednosti za škodu spôsobenú pri poskytovaní Služby uzatvorí poistnú zmluvu o poistení zodpovednosti za škodu (komplexné poistenie podnikateľov) alebo o poistení profesijnej zodpovednosti za škodu spôsobenú pri výkone činnosti na poistnú sumu v minimálnom rozsahu 500.000,- EUR (slovom päťstotisíc eur) poistného plnenia. Uzatvorenie poistnej zmluvy Poskytovateľ preukazuje predložením platnej a účinnej poistnej zmluvy v origináli alebo úradne osvedčenej kópii najneskôr do 14 dní od nadobudnutia účinnosti tejto Zmluvy, spolu s potvrdením o úhrade poistného na obdobie uvedené v poistnej zmluve. Poistná zmluva sa musí vzťahovať na zodpovednosť za škodu spôsobenú Poskytovateľom pri poskytovaní Služby. Poskytovateľ je povinný doručiť Objednávateľovi potvrdenie o poistení každý rok trvania tejto Zmluvy, najneskôr do 31. januára príslušného kalendárneho roka. Zrušenie poistnej zmluvy bez jej nahradenia inou poistnou zmluvou počas účinnosti tejto Zmluvy, alebo nepredloženie poistnej zmluvy a potvrdení o poistení je podstatným porušením tejto Zmluvy.

* 1. Poskytovateľ je povinný poskytovať súčinnosť a aktívne sa podieľať na odovzdávaní Kontrolného systému eDZ na výkon jeho podpory, prevádzky a údržby budúcim subjektom pri ukončení poskytovania Služby v zmysle tejto Zmluvy, a to počas posledných dvoch mesiacov ich poskytovania v rozsahu najviac 50 človekodní mesačne tak, aby bol zabezpečený plynulý prechod znalostí a vedomostí na nový subjekt, s cieľom zabezpečiť kontinuálnosť chodu Kontrolného systému eDZ, pričom príslušná odplata je započítaná v mesačnej cene za poskytovanie Služby v zmysle tejto Zmluvy.
  2. Služby Poskytovateľa musia byť garantované expertami, pričom ich zoznam tvorí prílohu č. 3 tejto Zmluvy. Zmeniť garantovaného experta uvedeného v prílohe č. 3 počas trvania Zmluvy je možné len na základe dodatku k Zmluve, s predchádzajúcim písomným súhlasom Objednávateľa, pričom Objednávateľ si vyhradzuje právo nesúhlasiť s výmenou garantovaného experta bez udania dôvodu. Nový garantovaný expert musí spĺňať totožné podmienky účasti týkajúce sa vzdelania, odbornej praxe a/alebo praktických skúseností za podmienky dodržania ustanovení ZVO.
  3. V prípade vzniku udalosti, že Poskytovateľ nebude môcť poskytovať predmet Zmluvy niektorým z garantovaných expertov, a to z náhlych objektívnych dôvodov (napr. smrť, úraz garantovaného experta), je Poskytovateľ povinný v lehote do siedmych (7) pracovných dní zabezpečiť na danú konkrétnu pozíciu absentujúceho garantovaného experta náhradníka, ktorý musí spĺňať totožné podmienky účasti ako pôvodný garantovaný expert. V lehote uvedenej v predchádzajúcej vete je Poskytovateľ zároveň povinný doručiť Objednávateľovi písomný návrh výmeny garantovaného experta s uvedením mena náhradníka ako nového garantovaného experta s pripojením dokladov preukazujúcich, že nový garantovaný expert spĺňa totožné podmienky účasti ako pôvodný garantovaný expert.

**Článok VII.**

**Zodpovednosť za vady**

* 1. Poskytovateľ zodpovedá za vady, chyby a nedostatky Služby počas celého obdobia poskytovania Služby, pričom na uplatnenie nárokov z vád sa primerane použijú ustanovenia § 560 a nasl. Obchodného zákonníka, ak v tejto Zmluve nie je uvedené inak. Za vady Služby sa považuje najmä nespĺňanie požiadaviek na Službu definovaných v Prílohe č. 1 Opis predmetu zákazky.
  2. Ak má Služba vady, Objednávateľ tieto písomne bezodkladne oznámi Poskytovateľovi a určí lehotu na ich odstránenie (ďalej len „Oznámenie vád").
  3. Oznámenie vád Poskytovateľ bezodkladne potvrdí Objednávateľovi písomnou formou.
  4. Poskytovateľ sa zaväzuje začať s odstraňovaním vád Služby bezodkladne po doručení Oznámenia vád Objednávateľom a vady odstrániť v lehote určenej Objednávateľom. Pri vadách, ktoré môžu obmedziť alebo znemožniť prevádzku Kontrolného systému eDZ a/alebo ovplyvniť, obmedziť alebo znemožniť prevádzku, ohroziť bezpečnosť, zdravie, životné prostredie alebo spôsobiť škodu na majetku Objednávateľa je Poskytovateľ povinný začať s odstraňovaním vád do dvadsaťštyri (24) hodín po Oznámení vád Objednávateľom. Postup podľa tohto ustanovenia nemá vplyv na nárok Objednávateľa na uplatnenie zmluvnej pokuty a/alebo náhrady škody v zmysle ustanovení čl. VIII. Bod 8.2.
  5. Ak sa po uskutočnení voľby nároku Objednávateľom ukáže, že:

1. vady Služby, resp. jej časti sú neodstrániteľné;
2. s opravou vád by boli spojené neprimerané náklady,
3. na odstránenie vád by sa vyžadovala neprimerane veľká súčinnosť Objednávateľa alebo
4. by odstránenie vád bolo možné len po uplynutí neprimeraného času,

Poskytovateľ je povinný na tieto skutočnosti Objednávateľa písomne upozorniť a Objednávateľ je oprávnený v prípade plnení podľa bodu b) až d) trvať na odstránení vád alebo v prípade plnení podľa bodu a) až d) požadovať náhradné plnenie, resp. jeho časti, ak o to Objednávateľ požiada do siedmych (7) pracovných dní po tom, čo Poskytovateľ oznámil Objednávateľovi hore uvedené skutočnosti.

7.6 Ak Poskytovateľ neodstráni vady Služby ani v dodatočnej lehote písomne určenej  
Objednávateľom, alebo ak písomne oznámi Objednávateľovi pred jej uplynutím, že vady  
neodstráni, môže Objednávateľ:

1. okamžite odstúpiť od Zmluvy a to aj v prípade, ak na úmysel od Zmluvy okamžite odstúpiť Poskytovateľa v Oznámení vád alebo v oznámení voľby nároku neupozornil,
2. požadovať primeranú zľavu z Ceny, alebo
3. odstrániť vady sám (alebo ich nechať odstrániť tretej osobe) a požadovať od Poskytovateľa náhradu nákladov takéhoto odstránenia vád v plnej výške.

7.7 Ak sa ukáže, že vada Služby je neodstrániteľná, môže Objednávateľ:

1. požadovať primeranú zľavu z Ceny,
2. od Zmluvy okamžite odstúpiť a to aj v prípade, ak na úmysel od Zmluvy okamžite odstúpiť Poskytovateľa v Oznámení vád alebo v oznámení voľby nároku neupozornil,
3. požadovať náhradné plnenie, ktoré sa Poskytovateľ zaväzuje dodať v lehote určenej vo výzve Objednávateľa na náhradné plnenie.
   1. V prípade, ak podľa tejto Zmluvy Objednávateľ požaduje zľavu z Ceny, Zmluvné strany sa dohodli, že pri určení výšky zľavy bude zohľadnený aj význam Služby, resp. jeho časti pre hospodársku alebo podnikateľskú činnosť Objednávateľa.
   2. Uplatňovaním zľavy z Ceny podľa tohto článku nie sú dotknuté iné nároky Objednávateľa uvedené v tejto Zmluve alebo nárok na náhradu škody a zmluvnú pokutu.
   3. Poskytovateľ je povinný nahradiť Objednávateľovi akékoľvek výdavky, ktoré Objednávateľovi vzniknú v súvislosti s poskytnutím súčinnosti Poskytovateľovi pri odstraňovaní vád na základe faktúry splatnej tridsať (30) dní od jej doručenia Poskytovateľovi.
   4. Do doby odstránenia vád nie je Objednávateľ povinný platiť časť Ceny, ktorá by zodpovedala jeho nároku na zľavu z Ceny, ak by vady neboli odstránené.
   5. Objednávateľ môže o uplatnenú zľavu z Ceny podľa odseku znížiť Cenu alebo časť Ceny platenej Poskytovateľovi na základe faktúr.

7.13 V prípade, ak Objednávateľ už Cenu alebo jej časť zaplatil, Objednávateľ má právo na:

1. vrátenie tejto ceny do výšky uplatnenej zľavy z ceny;
2. započítanie nároku na zľavu z ceny.

**Článok VIII.**

**Zmluvné sankcie**

* 1. Poskytovateľ si môže uplatniť v prípade omeškania s plnením peňažných záväzkov Objednávateľa úrok 0,03 % z omeškania z nezaplatenej sumy za každý deň omeškania formou vystavenia faktúry splatnej do tridsiatich (30) dní od jej doručenia Objednávateľovi.
  2. Objednávateľ je oprávnený v prípade omeškania s odstraňovaním vád v zmysle bodu 7.4 čl. VII Zmluvy uplatniť voči Poskytovateľovi zmluvnú pokutu vo výške 3.000,- EUR za každý deň omeškania formou vystavenia faktúry splatnej do tridsiatich (30) dní od jej doručenia Poskytovateľovi
  3. Objednávateľ si môže v prípade, že Poskytovateľ nezabezpečuje Službu riadne a včas v súlade s touto Zmluvou a Prílohou č. 1 Opis predmetu zákazky uplatniť voči Poskytovateľovi zmluvnú pokutu vo výške 0,5 % za každý deň omeškania z maximálnej ceny služby definovanej v čl. V. tejto Zmluvy za každé jednotlivé porušenie a každý aj začatý deň omeškania formou vystavenia faktúry splatnej do tridsiatich (30) dní od jej doručenia Poskytovateľovi.
  4. Objednávateľ je oprávnený v prípade, ak Poskytovateľ nezabezpečil parameter poskytovanej Služby definovaný v bode 3.1.1. písm. a) Zmluvy, uplatniť voči Poskytovateľovi zmluvnú pokutu vo výške 0,5% z výšky mesačnej zmluvnej ceny za každé aj začaté zníženie úspešnosť detekcie dopravného prúdu o 0,2%.
  5. Objednávateľ je oprávnený v prípade, ak Poskytovateľ nezabezpečil parameter poskytovanej Služby definovaný v bode 3.1.1. písm. b) Zmluvy, uplatniť voči Poskytovateľovi zmluvnú pokutu vo výške 0,5% z výšky mesačnej zmluvnej ceny za každé aj začaté zníženie úspešnosti klasifikácie vozidiel o  0,5%.
  6. Objednávateľ je oprávnený v prípade, ak Poskytovateľ nezabezpečil parameter poskytovanej Služby definovaný v bode 3.1.1. písm. c) Zmluvy, uplatniť voči Poskytovateľovi zmluvnú pokutu vo výške 0,5% z výšky mesačnej zmluvnej ceny za každé aj začaté zníženie úspešnosti detekcie dopravného prúdu o 0,5%.
  7. V prípade, že dôjde k porušeniu povinnosti Poskytovateľom podľa článku IX Zmluvy, je Objednávateľ oprávnený uplatniť si voči Poskytovateľovi zmluvnú pokutu vo výške 10.000,- EUR formou vystavenia faktúry splatnej tridsať (30) dní od jej doručenia Poskytovateľovi.
  8. V prípade, ak dôjde k porušeniu ustanovení osobnitnej zmluvy uzatvoremej v zmysle čl. X bod 10.3 Zmluvy, je Objednávateľ oprávnený uplatniť si voči Poskytovateľovi zmluvnú pokutu v zmysle ustanovení uvedenej osobitnej zmluvy.
  9. Objednávateľovi vniká nárok na zaplatenie zmluvnej pokuty za porušenie povinnosti Poskytovateľa uvedenej v bode 6.30, resp. 6.31 čl. 6 tejto Zmluvy zabezpečiť predmet plnenia prostredníctvom garantovaných expertov a nemeniť garantovaných expertov bez predchádzajúceho písomného súhlasu objednávateľa, a to vo výške 200,- EUR (slovom: dvesto eur) za každý aj začatý deň poskyotvania Služieb bez ich garantovania príslušným expertom, a to za každého jednotlivého experta.
  10. Uplatnením zmluvných pokút podľa tohto článku nie je dotknutý nárok Objednávateľa na náhradu škody v plnej výške.

**Článok IX.**

**Dôverné informácie**

* 1. Zmluvné strany sú povinné zaistiť utajenie získaných dôverných informácií spôsobom obvyklým pre utajovania takýchto informácií, ak nie je výslovne dojednané inak. Táto povinnosť platí bez ohľadu na ukončenie platnosti a účinnosti Zmluvy. Zmluvné strany sú povinné zaistiť utajenie dôverných informácií aj u svojich zamestnancov, zástupcov, ako aj iných spolupracujúcich tretích strán, pokiaľ im takéto informácie boli poskytnuté.
  2. Za dôverné informácie sa považujú všetky a akékoľvek údaje, dáta, podklady, poznatky, dokumenty alebo akékoľvek iné informácie, bez ohľadu na formu ich zachytenia:

1. ktoré sa týkajú Zmluvy a jej plnenia (najmä Zmluva, informácie o právach a povinnostiach Zmluvných strán);
2. ktoré sa týkajú Zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie ojej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o Zmluvnej strane);
3. ktoré sa týkajú obchodných partnerov Zmluvných strán;
4. ktoré sa týkajú spoločností Dotknutých dodávateľov a ich súčinnosti poskytovanej pri implementácii systému Zber dát a identifikácia EČV v dopravnom prúde predovšetkým pre účely kontroly úhrady elektronických diaľničných známok ;
5. pre ktoré je stanovený platnými právnymi predpismi osobitný režim nakladania (najmä obchodné tajomstvo, bankové tajomstvo, daňové tajomstvo, telekomunikačné tajomstvo, osobné údaje, utajované skutočnosti);
6. ktoré boli poskytnuté Zmluvnej strane/získané Zmluvnou stranou pred nadobudnutím platnosti a účinnosti Zmluvy, pokiaľ sa týkajú jej predmetu a/alebo obsahu.
   1. Dôverné informácie poskytnuté, odovzdané, oznámené, sprístupnené a/alebo akýmkoľvek iným spôsobom získané jednou Zmluvnou stranou od druhej Zmluvnej strany na základe a/alebo v akejkoľvek súvislosti so Zmluvou môžu byť použité výhradne na účely plnenia predmetu Zmluvy a v súlade s predpismi, ktoré upravujú nakladanie s takýmito údajmi. Zmluvné strany sa zaväzujú dôverné informácie ako aj všetky informácie poskytnuté, odovzdané, oznámené, sprístupnené a/alebo akýmkoľvek iným spôsobom získané Zmluvnými stranami na základe Zmluvy a/alebo v akejkoľvek súvislosti so Zmluvou udržiavať v prísnej tajnosti, zachovávať o nich mlčanlivosť a chrániť ich pred zneužitím, poškodením, zničením, znehodnotením, stratou a odcudzením, a to i po ukončení platnosti a účinnosti Zmluvy.
   2. Zmluvná strana nie je oprávnená bez predchádzajúceho písomného súhlasu druhej Zmluvnej strany dôverné informácie poskytnúť, odovzdať, oznámiť, sprístupniť, zverejniť, publikovať, rozširovať, vyzradiť ani použiť inak než na účely plnenia predmetu Zmluvy, a to ani po ukončení platnosti a účinnosti Zmluvy.

9.5 Povinnosť Zmluvných strán zachovávať mlčanlivosť o dôverných informáciách sa nevzťahuje  
na informácie, ktoré:

1. boli zverejnené už pred podpisom Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;
2. sa stanú všeobecne a verejne dostupné po podpise Zmluvy z iného dôvodu ako z dôvodu porušenia povinností podľa Zmluvy, čo musí byť preukázateľné na základe poskytnutých podkladov, ktoré túto skutočnosť dokazujú;
3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo iného oprávneného orgánu verejnej moci, pričom v tomto prípade Zmluvná strana, ktorá je povinná informácie sprístupniť, bezodkladne doručí druhej Zmluvnej strane písomné oznámenie o tejto skutočnosti, s výnimkou prípadu ak jej v tom bráni zákonom, nie zmluvou, uložená povinnosť mlčanlivosti
4. boli získané Zmluvnou stranou od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.

**X.  
Ochrana a osobných údajov**

10.1 V súvislosti so Zmluvou pre účely spracúvania osobných údajov dotknutých osôb alebo nastavenia spracúvania osobných údajov pre účely Zmluvy, sa Zmluvné strany zaväzujú uskutočniť všetky úkony nevyhnutné na dosiahnutie súladnosti s legislatívou ochrany osobných údajov najmä GDPR.

10.2 Pri plnení Zmluvy a spracúvaní osobných údajov dotknutých osôb Poskytovateľom v mene Objednávateľa, Poskytovateľ v postavení sprostredkovateľa v zmysle GDPR poskytol dostatočné záruky na prijatie primeraných technických a organizačných opatrení zaručujúcich ochranu práv dotknutých osôb, ako aj na spracúvanie osobných údajov dotknutých osôb v súlade s GDPR a inými všeobecne záväznými právnymi predpismi upravujúcimi ochranu osobných údajov; prijatie týchto záruk a opatrení Poskytovateľ poskytol pred podpisom tejto zmluvy a musí ich na požiadanie Objednávateľa vedieť kedykoľvek preukázať. Pri spracúvaní osobných údajov podľa predchádzajúcej vety je Poskytovateľ povinný plniť všetky povinnosti sprostredkovateľa podľa GDPR a iných všeobecne záväzných právnych predpisov  upravujúcich ochranu osobných údajov.

10.3 Podmienky spracúvania osobných údajov, ako aj pokyny  pre Poskytovateľa pri spracúvaní osobných údajov budú podrobne upravené písomnou zmluvou o spracúvaní osobných údajov sprostredkovateľom (DPA), ktorú Zmluvné strany uzatvoria súčasne s uzatvorením Zmluvy.

**Článok XI.**

**Bezpečnosť**

11.1 Poskytovateľ sa v súvislosti s plnením predmetu Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy vzťahujúce sa na predmet tejto Zmluvy , požiadavky na bezpečnosť definované zákonom č. 69/2018 Z.z. o kybernetickej bezpečnosti (ďalej len „Zákon o KB“) , zákonom č. 95/2019 Z.z. o informačných technológiách vo verejnej správe a vyhláškou č. 78/2020 Z.z. o štandardoch pre informačné technológie verejnej správy , a bezpečnostné požiadavky uvedené v tejto Zmluve, ktoré sa vzťahujú sa na predmet tejto Zmluvy .

11.2 Oprávnené osoby a pracovníci Poskytovateľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa predchádzajúceho bodu a o tomto poučení musí Poskytovateľ vytvoriť záznam, ktorý bude podpísaný poučenou osobou a osobou, ktorá poučenie vykonala.

11.3 Poskytovateľ sa zaväzuje zaistiť bezpečnosť a odolnosť Kontrolného systému eDZ voči aktuálne známym typom útokov a pred odovzdaním akejkoľvek zmeny Kontrolného systému eDZ vykonať bezpečnostné akceptačné testovanie na prítomnosť známych zraniteľností. V prípade zistenia zraniteľností sa Poskytovateľ zaväzuje tieto zraniteľnosti odstrániť, vykonať akceptačné opätovné testovanie a zdokumentovať výsledok testovania.

11.4 Najneskôr ku dňu začatia poskytovania Služieb podľa tejto Zmluvy je Poskytovateľ povinný uzavrieť s Objednávateľom zmluvu o zabezpečení plnenia bezpečnostných opatrení a notifikačných povinností podľa § 19 ods. 2 Zákona o KB obsahujúcu náležitosti minimálne v rozsahu vyhlášky č. 362/2018 Z. z., ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení (ďalej aj len ako „Zmluva o BOaNP“), ktorú predloží Objednávateľ a vypracovať pred jej uzavretím analýzu rizík v zmysle ust. § 19 ods. 2 Zákona o KB. Povinnosť uzatvoriť zmluvu podľa uvedeného neplatí, ak je tretia strana prevádzkovateľom základnej služby alebo poskytovateľom digitálnej služby, alebo ak je riziko vo vzťahu k činnosti, ktorá priamo súvisí s dostupnosťou, dôvernosťou a integritou prevádzky sietí a informačných systémov prevádzkovateľa základnej služby prostredníctvom tretej strany nízke. V uvedenom prípade musí byť uzavretý dodatok s nevyhnutným rozsahom bezpečnostných opatrení viazaní na poskytovanie Služieb v zmysle predmetu tejto Zmluvy.

11.5 Poskytovateľ sa zaväzuje dodržiavať bezpečnostné opatrenia a zásady, ktoré sú definované v Zmluve o BOaNP v zmysle bodu 11.4 tejto Zmluvy.

**Článok XII.**

**Licencie**

12.1 Zmluvné strany sa dohodli, že pokiaľ Poskytovateľ vytvorí resp. dodá v rámci plnenia tejto Zmluvy pre Objednávateľa nový počítačový program, resp. nové autorské dielo chránené autorským právom alebo jeho časť (v rámci prípadnej aktualizácie a/alebo upgrade-u konkrétneho existujúceho softvérového vybavenia Kontrolného systému eDZ), akceptáciou Služby podpory prevádzky a údržby kontrolného systému EDZ za daný kalendárny mesiac v ktorom došlo k použitiu takéhoto autorského diela prvý krát nadobudne, udeľuje Poskytovateľ Objednávateľovi súhlas používať taký počítačový program vrátane modulu, ako licenciu minimálne v rozsahu, v akom Objednávateľ disponuje s daným pôvodným softvérovým vybavením ktorý je predmetom aktualizácie a/alebo upgrade-u a to k momentu akceptácie Služby podpory prevádzky a údržby kontrolného systému EDZ za daný kalendárny mesiac v ktorom došlo k aktualizácii/upgrade-u tohto softvéru.

12.2 Zmluvné strany sa dohodli, že Poskytovateľ je oprávnený na zabezpečenie riadneho fungovania systému na zber dát a identifikáciu EČV v dopravnom prúde v zmysle tejto Zmluvy, čo predstavuje účel Služby podpory prevádzky a údržby kontrolného systému EDZ, použiť dodatočné a/alebo nové softvérové vybavenie (počítačový program, resp. iné autorské dielo chránené autorským právom alebo jeho čas) výlučne za predpokladu, že Objednávateľ akceptáciou Služby podpory prevádzky a údržby kontrolného systému EDZ za daný kalendárny mesiac v ktorom došlo k použitiu takéhoto softvéru prvý krát nadobudne nevýhradnú, časovo neobmedzenú, územne obmedzenú na územie Slovenskej republiky, v neobmedzenom vecnom rozsahu (najmä na neobmedzený počet zariadení a užívateľov) a na všetky spôsoby použitia známe v čase uzatvorenia Zmluvy, najmä podľa § 19 ods. 4 Autorského zákona. Poskytovateľ týmto zároveň udelí Objednávateľovi súhlas, ktorým je Objednávateľ oprávnený udeliť akejkoľvek tretej strane , v neobmedzenom vecnom rozsahu (najmä na neobmedzený počet zariadení a užívateľov) a na všetky v čase uzatvorenia Zmluvy známe spôsoby použitia najmä v súlade s § 19 ods. 4 Autorského zákona s tým, že Objednávateľ je oprávnený šíriť na verejnosti takýto počítačový program.

12.3 Licencia podľa bodu 12.2 Zmluvy sa vzťahuje v rovnakom rozsahu na vyjadrenie v strojovom aj zdrojovom kóde (ktorý je Poskytovateľ povinný odovzdať na výzvu Objednávateľa do 15 kalendárnych dní), ako aj koncepčné prípravné materiály, súvisiacu dokumentáciu, a to aj na prípadné ďalšie verzie počítačových programov upravené na základe tejto Zmluvy, pričom:

1. Udelenie licencie nemožno zo strany Poskytovateľa vypovedať a jej účinnosť trvá aj po skončení účinnosti tejto Zmluvy, ak sa nedohodnú Zmluvné strany výslovne inak,
2. Odmena za udelenie licencie k autorskému dielu podľa tohto článku alebo jeho časti spôsobom, v rozsahu a na čas uvedený v tomto bode Zmluvy je súčasťou ceny za Službu podpory prevádzky a údržby kontrolného systému EDZ v zmysle čl. V tejto Zmluvy.
   1. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Poskytovateľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Poskytovateľ udelil Objednávateľovi súhlas k akejkoľvek zmene alebo inému zásahu do diela spoluautorov s prihliadnutím na zachovanie rozsahu licenčných dojednaní existujúceho softvérového vybavenia Kontrolného systému eDZ ak toto bolo pre vytvorenie diela spoluautorov použité. Cena Služby podľa čl. V tejto Zmluvy je stanovená so zohľadnením tohto ustanovenia a Poskytovateľovi nevzniknú v prípade vytvorenia diela spoluautorov žiadne nové nároky na odmenu za nadobudnutie majetkových práv Objednávateľom.
   2. Ak nie je v tejto Zmluve uvedené inak, ak na základe tejto Zmluvy vznikne databáza, Poskytovateľ touto Zmluvou prevádza na Objednávateľa všetky osobitné práva zhotoviteľa databázy podľa § 135 ods. 1 Autorského zákona, ktoré Poskytovateľ ako zhotoviteľ databázy má k súčastiam plnenia predmetu Zmluvy, ktoré sú databázou, a to v rozsahu uvedenom v tomto článku Zmluvy.
   3. Práva získané v rámci plnenia tejto Zmluvy prechádzajú aj na prípadného právneho nástupcu Objednávateľa. Prípadná zmena v osobe Poskytovateľa (napr. právne nástupníctvo) nebude mať vplyv na oprávnenia udelené v rámci tejto Zmluvy Poskytovateľom Objednávateľovi.
   4. Autorské diela podľa bodu 12.2 tohto článku môžu byť súčasťou systému na zber dát a identifikácia EČV v dopravnom prúde len na základe predchádzajúceho písomného súhlasu Objednávateľa.
   5. Poskytovateľ je povinný postupovať tak, aby udelenie licencie podľa tejto Zmluvy vrátane oprávnenia udeliť sublicenciu a súvisiacich povolení zabezpečil bez ujmy na právach tretích osôb. Poskytovateľ zodpovedá za škodu, spôsobenú Objednávateľovi uplatnením nárokov tretích strán z titulu porušenia práv v súvislosti s plnením Poskytovateľa a zaväzuje sa takto spôsobenú škodu Objednávateľovi nahradiť.
   6. V prípade rozširovania funkcionalít systému na zber dát a identifikáciua EČV v dopravnom prúde na základe osobitnej požiadavky Objednávateľa sa Zmluvné strany zaväzujú rokovať o prípadných licenčných dojednaniach vzťahujúcich sa na toto rozšírenie.

**Článok XIII.**

**Doručovanie**

* 1. Odstúpenie/okamžité odstúpenie od Zmluvy, výpoveď Zmluvy, dodatky k Zmluve, faktúry, oznámenie zmeny údajov subdodávateľa podľa bodu 6.12 čl. VII Zmluvy, zmena Oprávnenej osoby podľa bodu 14.4 čl. XV Zmluvy. Oznámenie vád budú vyhotovené písomne a doručené druhej Zmluvnej strane osobne alebo zaslané poštou výlučne formou doporučenej zásielky.
  2. Všetky písomnosti sa považujú za doručené, v prípade zásielky odoslanej poštou Zmluvnou stranou na adresu sídla druhej Zmluvnej strany alebo na adresu uvedenú v záhlaví Zmluvy, alebo na adresu v zmysle príslušných ustanovení tejto Zmluvy, resp. na adresu tretej osoby oznámenú Objednávateľom a to aj v prípade neprevzatia zásielky alebo ak sa zásielka vráti odosielateľovi ako nedoručená, platí, že zásielka bola doručená na druhý deň po dni odmietnutia prebratia alebo na druhý deň po poslednom dni jej uloženia na pošte.
  3. Ostatné prejavy vôle Zmluvných strán, na ktoré sa nevzťahuje bod 13.1 tejto Zmluvy, môžu byť doručované tiež na nasledovné adresy:
     1. Objednávateľovi sms na číslo: +421 903 406 450 alebo elektronicky na adresu: [.................@ndsas.sk](mailto:.................@ndsas.sk)
     2. Poskytovateľovi sms na číslo: ........................ alebo elektronicky na adresu: ........................
  4. V prípade doručovania podľa tohto bodu, druhá Zmluvná strana bezodkladne potvrdí prijatie doručenia preukázateľnou formou.
  5. Zmluvné strany sú oprávnené údaje v bode 13.3 Zmluvy jednostranne meniť bez potreby uzavretia dodatku. Takáto zmena je voči druhej Zmluvnej strane účinná dňom, keď jej bude doručené písomné oznámenie o zmene.

**Článok XIV.**

**Spoločné ustanovenia**

* 1. Zmluvné strany sa v súlade s ustanovením § 364 Obchodného zákonníka dohodli, že Objednávateľ si môže započítať voči Poskytovateľovi akékoľvek svoje pohľadávky vyplývajúce z tejto Zmluvy voči akýmkoľvek pohľadávkam Poskytovateľa vyplývajúcim z tejto Zmluvy, a to bez ohľadu na to, či pohľadávky Objednávateľa sú budúce, súčasné, podmienené alebo nepodmienené, splatné alebo sú premlčané. Objednávateľ bezodkladne písomne oznámi Poskytovateľovi realizáciu zápočtu. Poskytovateľ nie je oprávnený jednostranne započítať svoje pohľadávky bez predchádzajúceho písomného súhlasu Objednávateľa.
  2. Poskytovateľ nie je oprávnený bez predchádzajúceho písomného súhlasu Objednávateľa postúpiť alebo previesť Zmluvu, jej časť, záväzky či pohľadávky a práva z nej vyplývajúce. Ak Poskytovateľ postúpi alebo prevedie Zmluvu, jej časť záväzky či pohľadávky a práva z nej vyplývajúce, alebo zaťaží právom tretích osôb svoje pohľadávky bez predchádzajúceho písomného súhlasu Objednávateľa, bude sa to považovať za podstatné porušenie zmluvných povinností zo strany Poskytovateľa, ktoré bude Objednávateľa oprávňovať na okamžité odstúpenie od Zmluvy.
  3. Objednávateľ je oprávnený postúpiť svoje práva a povinnosti zo Zmluvy na akúkoľvek tretiu osobu z dôvodu zmien v platných právnych predpisoch, alebo iných zmien, ktoré môžu viesť k úprave oprávnení alebo kompetencií Objednávateľa, s čím Poskytovateľ vyjadruje svoj výslovný predchádzajúci súhlas.
  4. Zmenu údajov uvedených v tejto Zmluve, a ostatných údajov, ktoré si Zmluvné strany oznamujú v zmysle tejto Zmluvy, ako aj osôb oprávnených konať v mene Zmluvnej strany, je Zmluvná strana povinná oznámiť druhej Zmluvnej strane písomne.
  5. Poskytovateľ je povinný oznámiť Objednávateľovi začatie vstupu do likvidácie Poskytovateľa, začatie exekučného konania na majetok Poskytovateľa a začatie konania podľa zákona č. 7/2005 Z. z. o konkurze a reštrukturalizácii v znení neskorších predpisov do troch (3) kalendárnych dní odkedy sa o týchto skutočnostiach dozvedel. Poskytovateľ je počas trvania Zmluvy tiež povinný písomne oznámiť Objednávateľovi dátum zrušenia registrácie platiteľa DPH, dátum registrácie platiteľa DPH a to bezodkladne po tomto dátume. Porušenie tejto povinnosti zo strany Poskytovateľa sa považuje za podstatné porušenie Zmluvy a Objednávateľ je oprávnený od Zmluvy okamžite odstúpiť.
  6. V prípade rozšírenia cestnej siete v správe Objednávateľa za účelom vybudovania nového kontrolného bodu zmluvné strany pristúpia k rokovaniu o cene a podmienkach realizácie (vrátane licenčných dojednaní ktoré musia byť minimálne v rozsahu v akom Objednáváteľ disponuje pri existujúcich kontrolných bodov), pričom táto bude navrhnutá na základe cenovej kalkulácie Objednávateľa s prihlaidnutím na osobitosti kontrolného bodu. Cena a podmienky realizácie budú predmetom dodatku k tejto Zmluve.

**Článok XV.**

**Ukončenie Zmluvy**

* 1. Zmluvné strany sa dohodli, že Zmluvu je možné ukončiť okamžitým odstúpením od Zmluvy v prípade podstatného porušenia Zmluvy, za ktoré sa popri dôvodoch v zmysle Obchodného zákonníka považuje, ak:

15.1.1 Poskytovateľ:

1. ak sa preukáže, že poskytovateľ v rámci procesu verejného obstarávania predložil nepravdivé doklady alebo uviedol nepravdivé, neúplné alebo skreslené údaje,
2. nerealizuje poskytovanie Služby riadne a včas,
3. poruší povinnosti vyplývajúce z čl. II bod 2.3; čl. III body 3.1, 3.3; čl. IV body 4.1, 4.2; čl. VI body 6.1, 6.2, 6.5, 6.7, 6.8, 6.9, 6.10, 6.11, 6.12, 6.13, 6.17, 6.24, 6.25, 6.26, 6.27, 6.30, 6.31; čl. VII body 7.4, 7.5; 7.10 čl. IX bod 9.1; Xꓼ XI; XII body 12.2 a 12.5 Zmluvy,
4. poruší ustanovenia osobitnej zmluvy uzatvorenej v zmysle čl. X bod 10.3 Zmluvy a/alebo 11.4 čl. XI,
5. poškodzuje dobré meno a oprávnené záujmy Objednávateľa,
6. ak Poskytovateľ vstúpil do likvidácie, na jeho majetok bol vyhlásený konkurz, bol podaný návrh na vyhlásenie konkurzu na jeho majetok ako aj vtedy, ak existuje dôvodná obava, že plnenie záväzkov zhotoviteľa podľa tejto rámcovej dohody je vážne ohrozené,
7. závažne poruší parametre poskytovania Služby,
8. nezachová parametre Kontrolného systému eDZ uvedené v ods. 3.1.1 a) až m) Zmluvy 2 po sebe nasledujúce kalenárdne mesiace.

Odstúpenie od zmluvy je účinné dňom jeho doručenia druhej Zmluvnej strane.

* 1. Objednávateľ je oprávnený Zmluvu vypovedať, a to aj bez uvedenia dôvodu. Výpovedná doba je 6 mesiacov a začína plynúť od prvého dňa mesiaca nasledujúceho po mesiaci, v ktorom bola výpoveď doručená Poskytovateľovi.

15.3 V prípade akéhokoľvek predčasného a/alebo riadneho ukončenia Zmluvy v zmysle tohto článku Zmluvy je Poskytovateľ povinný zabezpečiť bezodkladný a plynulý prechod všetkých zložiek Kontrolného systému eDZ ktoré sú predmetom poskytovania Služby na Objednávateľa a/alebo nového poskytovateľa a poskytnúť mu všetku potrebnú súčinnosť tak, aby nedošlo k obmedzeniu alebo znemožneniu prevádzky systému zberu dát a identifikácie EČV v dopravnom prúde a to najmenej po dobu posledných dvoch (2) mesiacov poskytovania Služby.

15.4 Nakoľko predmetom Služby je okrem iného aj údržba a servis jednotlivých komponentov Kontrolného systému eDZ, sa Zmluvné strany sa dohodli, že Poskytovateľ je povinný previesť na Objednávateľa k poslednému dňu trvania Zmluvy všetky nové komponenty Kontrolného systému eDZ ktoré počas poskytovania Služieb nahradil resp. upravil, a to za celkovú súhrnnú cenu 1,00 Eur bez DPH.

# Článok XVI. Riešenie sporov

* 1. Zmluvné strany sa dohodli, že všetky spory vzniknuté v súvislosti s týmto zmluvným vzťahom sa budú snažiť riešiť cestou dohody alebo zmieru.
  2. Zmluvné strany sa dohodli, že v prípade súdneho sporu budú príslušné - vecne a miestne príslušné súdy Slovenskej republiky.

**Článok XVII.**

**Záverečné ustanovenia**

* 1. Táto Zmluva sa uzatvára predovšetkým v súlade s ustanovením § 269 ods. 2 Obchodného zákonníka.
  2. Ak nie je ďalej uvedené inak, Zmluva sa stáva platnou dňom jej podpisu oboma Zmluvnými stranami a účinnou dňom nasledujúcim po dni jej zverejnenia v Centrálnom registri zmlúv.
  3. Zmluvné strany spoločne vyhlasujú, že práva a povinnosti výslovne neupravené Zmluvou sa riadia predovšetkým príslušnými ustanoveniami Obchodného zákonníka a ostatných všeobecne záväzných právnych predpisov platných v Slovenskej republike.
  4. Zmluvné strany sa dohodli, že v prípade, ak sa niektoré z ustanovení Zmluvy stane neplatným, neúčinným a/alebo nevykonateľným, zostáva platnosť, účinnosť a/alebo vykonateľnosť ostatných ustanovení Zmluva nedotknutá. Ak nastane takáto situácia, Zmluvné strany sa písomne dohodnú na riešení, ktoré zachová obsah, kontext a účel daného zmluvného ustanovenia. V prípade, ak k takejto dohode nedôjde, neplatnosťou, neúčinnosťou a/alebo nevykonateľnosťou dotknuté ustanovenie Zmluvy sa nahradí takým platným a účinným zákonným ustanovením, ktoré je mu svojím obsahom a účelom sledovaným Zmluvnými stranami najbližšie.
  5. Zmluvné strany týmto vyhlasujú, že s obsahom tejto Zmluvy súhlasia, a že vyjadruje ich slobodnú a vážnu vôľu, ich zmluvná voľnosť nie je obmedzená a na znak súhlasu s obsahom Zmluvy túto podpisujú.
  6. Osoby, ktoré podpisujú Zmluvu vyhlasujú, že sú oprávnené konať v mene Zmluvnej strany a zaväzovať Zmluvnú stranu svojím podpisom.
  7. Zmluvné strany sa dohodli, že Zmluvu možno zrušiť a/alebo meniť výlučne písomnou formou, pričom Zmeny sa uskutočnia formou datovaných písomných dodatkov, podpísaných oprávnenými zástupcami oboch Zmluvných strán, a to v súlade s ustanovením § 18 Zákona o verejnom obstarávaní.
  8. Zmluvné strany sa výslovne dohodli na skutočnosti, že táto Zmluva je vyhotovená v štyroch rovnopisoch rovnakej právnej sily s platnosťou originálu, pričom každá zo Zmluvných strán pri podpise Zmluvy obdrží dve datované a oboma Zmluvnými stranami podpísané vyhotovenia Zmluvy.
  9. Opis predmetu zákazky má v prípade rozporu s ustanoveniami Zmluvy prednosť pred ustanoveniami Zmluvy. Zmluva a jej Prílohy majú prednosť pred inými dokumentmi, ktoré sa majú stať súčasťou Zmluvy.
  10. Dodatky k Zmluve, v súlade s príslušnými ustanoveniami tejto Zmluvy, menia jej obsah iba v rozsahu výslovne dohodnutom medzi Zmluvnými stranami, pričom ostatné podmienky Zmluvy zostávajú nedotknuté.
  11. Neoddeliteľnú súčasť Zmluvy ako jej prílohy tvoria:

Príloha č. 1 – Opis predmetu zákazky

Príloha č. 2 – Zoznam subdodávateľov a podiel subdodávok

Príloha č. 3 – Zoznam expertov

Príloha č. 4 – Špecifikácia ceny

V ........................ dňa ................... V Bratislave ................... dňa ..............

**Za zhotoviteľa:** **Za objednávateľa:**

............................................ .................................................

**štatutárny orgán Ing. Filip Macháček**

predseda predstavenstva

a generálny riaditeľ

..................................................

**Ing. Peter Braška, MBA**

člen predstavenstva